
DR.30.10.2018                                                                                                                            115                   

 
 Dr. Maszlee bin Malik: Program rintis JPEM dilaksanakan di JPN Perlis, PPD Hulu 
Langat, PPD Langkawi, PPD Pasir Mas, PPD Kluang dan PPD Kulai.  Ke semua JPN dan 
PPD terlibat telah menubuhkan JPEM yang dianggotai oleh wakil PPD, wakil sekolah, 
JKKK/JKKKP, Polis Diraja Malaysia, maksudnya bersama dengan Kementerian Dalam 
Negeri, Jabatan Kebajikan Masyarakat, maksudnya bersama dengan Kementerian Wanita, 
Majlis Agama Islam di peringkat negeri, Jabatan Bomba dan Penyelamat di bawah KPKT, 
Agensi Antidadah Kebangsaan dan juga wakil komuniti. Program ini telah bermula pada awal 
September 2018. Program ini masih sedang berlangsung sehingga Oktober 2018 dan 
dijangkakan lebih ramai kanak-kanak yang tercicir akan ditempatkan kembali di sekolah. 

 Tuan Noor Amin bin Ahmad [Kangar]: Sedikit Yang Berhormat Menteri, sebab 
sebelum ini semasa perbahasan Menteri Tenaga Kerja, kita ada bincang tentang buruh 
kanak-kanak.  Mungkin juga Menteri patut pertimbangkan agensi di bawah kementerian 
tersebut. 

 Dr. Maszlee bin Malik: Kita mengambil cakna di atas saranan yang telah diberikan.  
Terima kasih.  

Tuan Yang di-Pertua, Kementerian Pendidikan di bawah Kerajaan Pakatan Harapan 
juga bersetuju untuk mempermudah proses kemasukan kanak-kanak tanpa dokumen ke 
sekolah kerajaan... 

 Dato’ Seri Dr. Santhara [Segamat]: Yang Berhormat Menteri, boleh mencelah 
sedikit? 

 Dr. Maszlee bin Malik: ...Di mana mereka hanya perlu mengemukakan sama ada 
Sijil Lahir, Surat Anak Angkat atau Perintah Mahkamah untuk diterima masuk belajar.  Bagi 
yang tidak memiliki dokumen berkenaan, mereka boleh mendapatkan pengesahan daripada 
Ketua Masyarakat ataupun Wakil Rakyat masing-masing. Ini merupakan major breakthrough, 
dengan izin, merupakan pencapaian yang pertama oleh Kerajaan Pakatan Harapan yang 
tidak pernah dilakukan oleh kerajaan sebelum ini... [Tepuk]  

 Dato’ Seri Dr. Santhara [Segamat]: Terima kasih Yang Berhormat Menteri. Ini saya 
hendak tanya juga mengenai kerjasama Kementerian Pendidikan. Sebab kita tahu dalam 
sistem pendidikan Malaysia ini ada juga bidang kuasa yang dipegang oleh Kementerian 
Kesihatan khususnya program-program perubatan, Lembaga Perubatan; program jururawat- 
Lembaga Jururawat; farmasi- Lembaga Farmasi; dan seterusnya kita juga ada program-
program yang di bawah Kementerian Tenaga Sumber Manusia dan juga sebagainya. Ini 
kerana, dalam sistem dulu kita mendapati kalau MCA diberi Menteri Kesihatan, sumber 
manusia diberi kepada MIC, maka dia ada Kementerian Pendidikan pula diberikan kepada 
UMNO. Dia ada Melayu, Cina, India. Dia ada UMNO, MIC dan juga ketiga-tiga. 

 So, terdapat pelbagai konflik kerana contohnya kita mendapati ada kalanya kita 
mendapati wujudnya perbezaan pendapat dan ianya akhirnya memudaratkan pelajar.  
Contohnya, kelulusan diberikan oleh MQA dan juga sebagainya tetapi disebabkan kesilapan 
teknikal dan ada kalanya disebabkan kelewatan berlaku di antara kementerian dan juga 
jabatan ini menyebabkan pelajar-pelajarnya dia tidak dapat akreditasi dan juga sebagainya. 
Kadang-kadang batch itu graduate, tetapi dia masih tidak dapat akreditasi.  Maka lepas itu 
tidak boleh bekerja di kerajaan dan sebagainya sebab JPA tidak recognize. Mohon Yang 
Berhormat Menteri memberikan pandangan. 

 Dr. Maszlee bin Malik: Terima kasih Yang Berhormat Segamat. Di era Malaysia 
baharu ini, kita meletakkan kepentingan rakyat sebagai keutamaan.  Bukan lagi kepentingan 
parti, kepentingan bangsa ataupun kepentingan golongan-golongan tertentu. Berkaitan 
dengan hubungan KKM ataupun Kementerian Kesihatan, perbincangan berterusan telah 
berlaku dan akan terus berlaku terutamanya dengan hal-hal yang berkaitan dengan Hospital 
Pengajar Universiti (HPU) dan juga isu-isu lain. Pokoknya, kementerian-kementerian di era 
Malaysia baharu ini tidak bergerak secara silo, dengan izin, tetapi kita ingin 
memperbanyakkan aktiviti dan program-program, dengan izin, inter-ministry iaitu program 
bersama di antara silang kementerian. 

 Bagi kanak-kanak yang belum memiliki kerakyatan tetapi salah seorang ibu bapanya 
Warganegara Malaysia serta memiliki Sijil Lahir pula, mereka boleh mendaftar untuk 
bersekolah di sekolah kerajaan. Langkah ini diambil kerana kerajaan berhasrat memberi 
pendidikan formal kepada semua kanak-kanak. Ketetapan ini akan terpakai pada sesi 
persekolahan Januari depan... [Tepuk] 



Dr. Maszlee bin Malik: Program rintis JPEM dilaksanakan di JPN Perlis, PPD Hulu Langat, PPD Langkawi, PPD Pasir Mas, PPD Kluang dan PPD Kulai. Ke semua JPN dan PPD terlibat telah menubuhkan JPEM yang dianggotai oleh wakil PPD, wakil sekolah, JKKK/JKKKP, Polis Diraja Malaysia, maksudnya bersama dengan Kementerian Dalam Negeri, Jabatan Kebajikan Masyarakat, maksudnya bersama dengan Kementerian Wanita, Majlis Agama Islam di peringkat negeri, Jabatan Bomba dan Penyelamat di bawah KPKT, Agensi Antidadah Kebangsaan dan juga wakil komuniti. Program ini telah bermula pada awal September 2018. Program ini masih sedang berlangsung sehingga Oktober 2018 dan dijangkakan lebih ramai kanak-kanak yang tercicir akan ditempatkan kembali di sekolah. Tuan Noor Amin bin Ahmad [Kangar]: Sedikit Yang Berhormat Menteri, sebab sebelum ini semasa perbahasan Menteri Tenaga Kerja, kita ada bincang tentang buruh kanak-kanak. Mungkin juga Menteri patut pertimbangkan agensi di bawah kementerian tersebut. Dr. Maszlee bin Malik: Kita mengambil cakna di atas saranan yang telah diberikan. Terima kasih. Tuan Yang di-Pertua, Kementerian Pendidikan di bawah Kerajaan Pakatan Harapan juga bersetuju untuk mempermudah proses kemasukan kanak-kanak tanpa dokumen ke sekolah kerajaan... Dato' Seri Dr. Santhara [Segamat]: Yang Berhormat Menteri, boleh mencelah sedikit?. Dr. Maszlee bin Malik: ...Di mana mereka hanya perlu mengemukakan sama ada Sijil Lahir, Surat Anak Angkat atau Perintah Mahkamah untuk diterima masuk belajar. Bagi yang tidak memiliki dokumen berkenaan, mereka boleh mendapatkan pengesahan daripada Ketua Masyarakat ataupun Wakil Rakyat masing-masing. Ini merupakan major breakthrough, dengan izin, merupakan pencapaian yang pertama oleh Kerajaan Pakatan Harapan yang tidak pernah dilakukan oleh kerajaan sebelum ini... [Tepuk]. Dato' Seri Dr. Santhara [Segamat]: Terima kasih Yang Berhormat Menteri. Ini saya hendak tanya juga mengenai kerjasama Kementerian Pendidikan. Sebab kita tahu dalam sistem pendidikan Malaysia ini ada juga bidang kuasa yang dipegang oleh Kementerian Kesihatan khususnya program-program perubatan, Lembaga Perubatan; program jururawat- Lembaga Jururawat; farmasi- Lembaga Farmasi; dan seterusnya kita juga ada program- program yang di bawah Kementerian Tenaga Sumber Manusia dan juga sebagainya. Ini kerana, dalam sistem dulu kita mendapati kalau MCA diberi Menteri Kesihatan, sumber manusia diberi kepada MIC, maka dia ada Kementerian Pendidikan pula diberikan kepada UMNO. Dia ada Melayu, Cina, India. Dia ada UMNO, MIC dan juga ketiga-tiga. So, terdapat pelbagai konflik kerana contohnya kita mendapati ada kalanya kita mendapati wujudnya perbezaan pendapat dan ianya akhirnya memudaratkan pelajar. Contohnya, kelulusan diberikan oleh MQA dan juga sebagainya tetapi disebabkan kesilapan teknikal dan ada kalanya disebabkan kelewatan berlaku di antara kementerian dan juga jabatan ini menyebabkan pelajar-pelajarnya dia tidak dapat akreditasi dan juga sebagainya. Kadang-kadang batch itu graduate, tetapi dia masih tidak dapat akreditasi. Maka lepas itu tidak boleh bekerja di kerajaan dan sebagainya sebab JPA tidak recognize. Mohon Yang Berhormat Menteri memberikan pandangan. Dr. Maszlee bin Malik: Terima kasih Yang Berhormat Segamat. Di era Malaysia baharu ini, kita meletakkan kepentingan rakyat sebagai keutamaan. Bukan lagi kepentingan parti, kepentingan bangsa ataupun kepentingan golongan-golongan tertentu. Berkaitan dengan hubungan KKM ataupun Kementerian Kesihatan, perbincangan berterusan telah berlaku dan akan terus berlaku terutamanya dengan hal-hal yang berkaitan dengan Hospital Pengajar Universiti (HPU) dan juga isu-isu lain. Pokoknya, kementerian-kementerian di era Malaysia baharu ini tidak bergerak secara silo, dengan izin, tetapi kita ingin memperbanyakkan aktiviti dan program-program, dengan izin, inter-ministry iaitu program bersama di antara silang kementerian. Bagi kanak-kanak yang belum memiliki kerakyatan tetapi salah seorang ibu bapanya Warganegara Malaysia serta memiliki Sijil Lahir pula, mereka boleh mendaftar untuk bersekolah di sekolah kerajaan. Langkah ini diambil kerana kerajaan berhasrat memberi pendidikan formal kepada semua kanak-kanak. Ketetapan ini akan terpakai pada sesi persekolahan Januari depan... [Tepuk].